Kaapse model in Prada se nuwe advertensieveldtog | SARIE
Kaapse model in Prada se nuwe advertensieveldtog
Die pragtige Katryn het met die intrapslag top-modehuise in die wêreld met haar ongelooflike skoonheid en grasie oorrompel. Einde verlede jaar was sy een van Givenchy se topmodelle tydens hul Givenchy Lente/Somer 2012-modeskou in Parys.
En nou is sy een van die modelle wat gekies is vir die Prada Somer 2012-advertensieveldtog. 'n Ongelooflike sege vir 'n Suid-Afrikaanse model wat slegs sowat 'n jaar lank al modelwerk doen.
Die veldtog is deur die legendariese fotograaf, Steven Meisel, geskiet. Die klerereeks is geïnspireer deur motors uit die 1950's – vandaar die outydse petrolstasie as agtergrond. Kyk ook uit vir die bekende vlampatroon wat met drag racing geassosieer word. Die interessante skoene het selfs 1950's motorliggies in die hakke.